La Policia Local de Burjassot clausura la primera part del VII curs gratuït de Defensa Personal per a dones
2025-07-24

Les dependències de la Policia Local de Burjassot han acollit la clausura de la primera part del VII curs gratuït de Defensa Personal per a dones impartit pels propis agents, especialistes en la matèria. Un curs que es desenvolupa gràcies al treball desenvolupat des de la Regidoria de Policia i Seguretat Ciutadana, dirigida per Manuel Pérez Menero.

Les participants en el curs han rebut el diploma que acredita la seua participació de mans de l’Intendent Principal en Cap de la Policia Local de Burjassot, José del Río i, en la seua última classe, han viscut una simulació d’agressió per a posar en pràctica allò que han aprés al llarg del mes de classes.

En el curs, els agents ensenyen nocions bàsiques de defensa personal per a poder respondre davant una possible agressió.